ग्वालियर का विजयी आगाज
भास्कर न्यूज नेटवर्क|इंदौर/ग्वालियर. इंदौर में खेले जा रहे जेएन भाया टी20 क्रिकेट टूर्नामेंट में ग्वालियर ने विजयी आगाज किया। उन्होंने गुरुवार को खेले गए बेहद रोमांचक मुकाबले में चंबल को 17 रन से हराकर अपने खाते में पहली सफलता दर्ज की। उधर इंदौर संभाग ने सागर को 3 विकेट से हराकर दूसरी जीत दर्ज की। दिन के अन्य मुकाबलों में भोपाल, रीवा और शहडोल की टीमों ने भी जीत हासिल की। होलकर स्टेडियम में पांचवें व अंतिम लीग मुकाबले में ग्वालियर ने पहले खेलते हुए 20 ओवर में 5 विकेट खोकर 161 रन बनाए। जवाब में चंबल की टीम 19.2 ओवर में 144 रन ही बना सकी। जिमखाना मैदान पर इंदौर ने टॉस जीतकर पहले क्षेत्ररक्षण का फैसला लिया। हरप्रीत सिंह के 70 रनों की बदौलत सागर ने 20 ओवर में 5/187 रन बनाए। जवाब में इंदौर ने 19.1 ओवर में 7 विकेट खोकर लक्ष्य हासिल कर लिया।
mai_Deva hin_Deva